Barnas Notoddensang

Tekst: Torhild Moen og elever ved Tveiten skole. Melodi: Andreas Soltvedt.

Tenk om vi en dag fikk se at byen som er vår

er bare trygg og folk er glad langs veiene de går.

At alle folk får jobbe i fabrikker og butikk

og alle holder sammen om det gode som vi fikk.

Fra Høgås ser vi Gaustatoppen rage høyt i sky,

og Himingen og Blefjellet de rammer inn vår by.

Til Tåråfjell ble en gang jenter lokka lurt av sted,

men Heddal stavkirke og Tveitaneika står i fred.

Vi er stolt av rallaren som sprengte stein og mark.

Nå står han staut og venter liv i byens rallarpark.

For mange har til Kvantum, Tuven flytta det vi har,

så byen vår er ikke riktig som den engang var.

Fra Eikeskar er utsikten til byen fin og stor,

og Heddalsvannet ligger midt i byen hvor vi bor.

I Grotbekk kan vi bade og på Blefjell gå på ski,

vi har natur som ingen andre byer har å gi.

Vi barn som vokser opp i byen vår er stolt og kry

for all naturen rundt omkring som gir oss vern og ly.

Og Notodden med gnisten skal nok ennå vokse frem,

vi barn har sterke hender og har tro på fremtiden.